# **DECIZIA ETAPEI DE ÎNCADRARE**

## Nr. număr din 16.11.2017

Ca urmare a solicitării de emitere a acordului de mediu adresate de **SC MINA EGIPTEANUL SRL**, cu sediul în com. Forăşti, sat Roşiori, nr. 205, judeţul Suceava, ...., înregistrată la APM Suceava cu nr. 11549/27.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.11.2017, că proiectul ***Balastiera Roşiori aval*** propus a fi amplasat în com. Forăşti nu se supune evaluării impactului asupra mediului şi **se supune evaluării adecvate**,amplasamentul perimetrului de exploatare fiind situat în **situl NATURA 2000 ROSCI 0365-Râul Moldova între Păltinoasa şi Ruşi.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit.a;

b) Lucrările propuse constau în:

- scopul investiţiei este devierea curentului principal al apei spre axul longitudinal al albiei, corectarea uşoară în plan a albiei minore şi mărirea capacităţii de transport a acesteia. Se urmăreşte regularizarea râului Moldova, respective îndepărtarea cursului de apă de maluri şi dirijarea acestuia pe central albiei.

- perimetrul Forăşti este situat în extravilanul com. Forăşti, în albia minoră a râului Moldova, pe central albiei, între bornele CSA nr. 75-73.

- accesul în perimetru se va realiza din DN 2 pe un drum local ce trece prin staţia de sortare a beneficiarului şi pe un drum de exploatare amenajat pe malul stâng al râului Moldova. Pentru traversarea braţului râului Moldova se va amenaja o traversă temporară de acces, format din 5 tuburi din beton cu Dn 1000 mm şi lungimea de 4 m. Podul de tuburi va fi amenajat în interiorul perimetrului închiriat. La debite medii şi mari, cât şi la finalizarea exploatării agregatelor minerale din perimetru, aceste tuburi vor fi scoase din albia minoră prin grija beneficiarului.

- perimetrul de exploatare are formă poligonală cu S= 20.100 mp, Lmed= 1010 m şi Bmed= 20 m. Adâncimea maximă de exploatare va fi de 2,20 m, iar cea medie de 1,20 m, fără a coborî sub cota talvegului natural al râului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0365-Râul Moldova între Păltinoasa şi Ruşi.**

c) Necesitatea stabilirii dacă proiectul propus afectează aria protejată **NATURA 2000 ROSCI 0365- Râul Moldova între Păltinoasa şi Ruşi.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale

Protejate de interes comunitar.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**